Diari Oficial de la Generalitat Valenciana


Sumari del DOGV 3726, del 07-04-2000 (2000/2648)

RESOLUCIÓ de 30 de març de 2000, del director general de Justícia, per la qual s'aprova el Pla d'Acció Social per a l'any 2000 de la Generalitat Valenciana per al personal de la administració de Justícia comprés al Reial Decret 1.950/1996, de 23 d'agost.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2000/2648


Data del document
:   30-03-2000

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * personal de l'administració de justícia
    * programa d'actuació
    * suport econòmic
    * ajuda social

RESOLUCIÓ de 30 de març de 2000, del director general de Justícia, per la qual s'aprova el Pla d'Acció Social per a l'any 2000 de la Generalitat Valenciana per al personal de la administració de Justícia comprés al Reial Decret 1.950/1996, de 23 d'agost.[2000/X2648]
  
Per la Mesa Sectorial de Negociació de Justícia de la Comunitat Valenciana s'han acordat els criteris, programes i continguts relatius a l'acció social d'enguany per al personal al servei de l'administració de Justícia dels Cossos de Metges Forenses, Oficials, Auxiliars, Agents i Secretaris de Pau a desaparèixer de l'administració de Justícia.
  
L'article 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia y Administracions Públiques atribueix al director general de Justícia les competències que corresponen a la Generalitat Valenciana a l'àmbit de l'Administració de Justícia, per tant resolc:
  
Primer
  
Aprovar el Pla d'Acció Social de la Generalitat Valenciana per a l'any 2000 dirigit al personal dels cossos de metges forenses, oficials, auxiliars, agents i secretaris de pau a extingir de la administració de Justícia destinats a la Comunitat Valenciana. El pla s'integra pels següents programes:
  
- Programa d'ajuda per fills.
  
- Programa d'ajuda per a minusvàlids.
  
- Programa d'ajuda per a estudis de funcionaris.
  
Segon
  
L'import de les ajudes d'acció social d'enguany serà de 97.055.398 pessetes que s'abonaran a càrrec de l'aplicació pressupostària 60.28.032.02.03 dels pressupostos de la Generalitat Valenciana per a aquest exercici.
  
Tercer
  
Les bases del Programa d'Acció Social per l'any 2000 es publicaran al Diari Oficial de la Generalitat Valenciana i es comunicarà la seva publicació al Tribunal Superior de Justícia de la Comunitat Valenciana, les audiències provincials de Castelló i Alacant, tots els Deganats i seus de la Direcció General de Justícia de Castelló, Alacant i València.
  
València, 30 de març de 2000.- El director general de Justícia: Eloy Velasco Núñez.
  
Pla d'acció social per a funcionaris de l'administració
  
 de Justícia en la Comunitat Autònoma Valenciana
  
per a l'any 2000
  
U. Contingut
  
El Pla d'Acció Social per al personal funcionari dels cossos de metges forenses, oficials, auxiliars, agents i secretaris de pau a extingir de l'administració de Justícia en la Comunitat Valenciana per a l'any 2000, es compon dels següents programes:
  
Programa ajuda per fills.
  
Programa ajuda minusvàlids.
  
Programa ajuda estudis funcionaris.
  
Dos. Dotació econòmica
  
L'assignació pressupostària per a l'acció social per a l'any 2000 és de 35.987.022 PTA.
  
Els programes seran finançats amb les quanties següents:
  
Programa ajuda fills: 65.947.974
  
Programa ajuda minusvàlids: 2.544.408
  
Programa ajuda estudis funcionaris: 8.002.592
  
Tres. Programa ajuda per fills
  
Podran sol·licitar l'ajuda d'aquest Programa els funcionaris que, reunint els requisits establits en el punt sis del present pla, tinguen al seu càrrec fills que no hagen complit l'edat de 22 anys abans del dia d'acabament del termini de presentació de les sol·licituds, sempre que el fill per al qual se sol·licita l'ajuda tinga una edat compresa entre 16 i 21 anys, i es trobe en alguna de les següents situacions en la data d'acabament del termini de presentació de les sol·licituds:
  
1. Estar estudiant en centre oficial o homologat i no percebre ingressos propis per cap concepte.
  
2. Trobar-se inscrit en l'INEM com a demandant d'ocupació.
  
Aquesta ajuda és incompatible amb l'ajuda per a minusvàlids quan ambdues siguen sol·licitades pel mateix fill.
  
En el cas que ambdós pares del fill per al qual se sol·licita l'ajuda siguen funcionaris de l'administració de Justícia, només un d'ells podrà sol·licitar la prestació d'aquest Programa, i serà d'aplicació allò que s'ha establit en la base vuit 2.1.4.
  
Els adjudicataris de l'ajuda d'aquest Programa percebran la següent prestació:
  
- Família nombrosa: 75.000 PTA
  
- Dos fills: 60.000 PTA
  
- Un fill: 40.000 PTA
  
Els adjudicataris amb més de 2 fills que no constituïsquen família nombrosa percebran 60.000 PTA.
  
Quatre. Programa ajuda per a minusvàlids
  
Podran sol·licitar l'ajuda d'aquest Programa els funcionaris que, reunint els requisits especificats en el punt sis del present Pla, tinguen al seu càrrec fills, cònjuge o parella amb què conviu, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb el sol·licitant.
  
Aquesta ajuda és incompatible amb l'ajuda per fills per al fill minusvàlid.
  
Únicament es concedirà una ajuda per funcionari sol·licitant encara que aquest tinga al seu càrrec més d'un minusvàlid.
  
En el cas que hi haja dos o més funcionaris de l'administració de Justícia amb dret a sol·licitar aquesta ajuda per un mateix minusvàlid, només un d'ells podrà sol·licitar la prestació d'aquest Programa, i serà d'aplicació allò que s'ha establit en la base vuit 2.2.4.
  
El pressupost destinat a aquest programa es distribuirà entre tots els sol·licitants amb dret a ell, i cadascun d'ells percebrà una prestació màxima de 150.000 PTA.
  
Cinc. Programa ajuda estudis funcionaris
  
Podran sol·licitar l'ajuda d'aquestprograma els funcionaris que, reunint els requisits especificats en el punt sis del present Pla, hagen realitzat estudis en centres oficials d'ensenyament o reconegut pel Ministeri d'Educació i Cultura, o cursos homologats en virtut d'ordre o decret ministerial o autonòmic, durant el curs 1999-2000, i hagen aprovat aquests, o almenys una assignatura, o obtingut el certificat d'aprofitament en aquells cursos no susceptibles de ser aprovats o suspesos.
  
No podran sol·licitar aquesta ajuda aquells funcionaris que hagen realitzat estudis o cursos els imports dels quals no sumen en la seua totalitat 5.000 PTA.
  
Els adjudicataris del programa ajuda estudis funcionaris percebran una prestació no inferior a 5.000 PTA ni superior a 45.000 PTA, destinada a subvencionar els pagaments efectuats i acreditats per a cursos o estudis del sol·licitant.
  
En cas de no ser esgotada l'assignació pressupostària del Programa ajuda estudis funcionaris augmentarà el programa ajuda fill.
  
Sis. Requisits dels sol·licitants
  
Els funcionaris dels cossos de metges forenses, oficials, auxiliars, agents i secretaris de pau a extingir de l'administració de Justícia que aspiren a ser beneficiaris d'algun dels programes del Pla d'Acció Social, hauran de reunir els següents requisits:
  
Ostentar la condició de funcionari, titular o interí, el dia 2 de gener de 2000.
  
Trobar-se en situació de servei actiu i destinat en els òrgans judicials, fiscalies o instituts de Medicina Legal de la Comunitat Valenciana, en la data d'acabament del termini de presentació de sol·licituds. Les funcionàries en situació d'excedència per atenció de fills es consideraran en servei actiu per a ajuda a fills i ajuda a minusvàlids.
  
Reunir els requisits exigits per a sol·licitar l'ajuda de cada programa.
  
No sol·licitar durant l'any 2000 ajudes d'Acció Social fora de l'àmbit de la Comunitat Valenciana.
  
No haver incorregut en falsedat en algunes de les dades manifestades en sol·licitar l'ajuda d'Acció Social del Pla de la Generalitat Valenciana de l'any 1999.
  
Set. Sol·licituds
  
El personal que, reunint els requisits exigits, desitge ser beneficiari d'alguna ajuda, haurà de sol·licitar-ho d'acord amb les prescripcions següents:
  
Totes les ajudes hauran de sol·licitar-se mitjançant una única instància ajustada al model I que s'acompanya com a annex i la persona sol·licitant haurà de reomplir íntegrament totes les caselles d'aquesta.
  
El termini de presentació d'instàncies serà de 30 dies naturals des de l'endemà al de la seua publicació d'aquestes bases en el Diari Oficial de la Generalitat Valenciana.
  
Les sol·licituds es presentaran a les seus de la Direcció General de Justícia a:
  
València: c/ Historiador Chabàs núm. 2
  
Alacant: av. Maisonave, núm. 9-5-D
  
Castelló de la plana: Plaça Borrull, s/n.
  
També es podran presentar en qualsevol oficina PROP de la Comunitat Valenciana.
  
Podran així mateix remetre's per correu o presentar-se en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
Les que es presenten a través de les oficines de correus hauran de ser certificades i, per a la seua admissió, haurà de figurar en la instància el segell de certificat de l'oficina de correus.
  
No s'admetrà cap sol·licitud que no es presente en el termini, en la forma i ajustada al model que s'establix en la convocatòria.
  
A efectes de termini es tindrà en compte la data del Registre d'Entrada o del certificat de l'oficina de correus, que figure en la instància.
  
La informació es facilitarà a través del telèfon de València 963 98 68 66 i 963 98 69 00.
  
Vuit. Documentació
  
Les sol·licituds hauran d'estar acompanyades de la següent documentació:
  
Acreditació dels requisits generals dels sol·licitants i dels elements a baremar
  
Fotocòpia compulsada del llibre de família per a justificar el matrimoni o l'existència dels fills que s'al·leguen per a configurar el barem.
  
Certificat de convivència expedit l'any 2000, per a justificar que els subjectes assimilats conviuen amb el sol·licitant.
  
Fotocòpia compulsada completa de la declaració de l'impost sobre la renda de les persones físiques del peticionari, i del seu cònjuge o parella amb què convisca de fet, de l'any 1998.
  
Les sol·licitants casades o parelles que convisquen de fet, excepte les que hagen presentat declaració conjunta, aportaran necessàriament la fotocòpia compulsada completa de la declaració de la renda del seu cònjuge o parella amb què conviu, encara que en la data de presentació de la declaració, no estigueren casats o no haguera començat la unió de fet.
  
Acreditació dels requisits dels diferents programes
  
Programa ajuda per fills:
  
2.1.1. Fotocòpia compulsada del llibre de família, si no es presenta amb la documentació del punt 1 de la present base.
  
2.1.2. Fotocòpia compulsada del carnet de família nombrosa.
  
2.1.3. Quan el fill per al qual se sol·licita l'ajuda tinga una edat compresa entre 16 i 21 anys en la data d'acabament del termini de presentació de sol·licituds s'aportarà, segons la seua situació, la següent documentació:
  
Si està estudiant en centre oficial o homologat, fotocòpia compulsada del document de pagament de l'import de la matrícula.
  
Si està estudiant en centre privat o no està realitzant estudis, fotocòpia compulsada del document acreditatiu d'estar inscrit en l'INEM com a demandant d'ocupació.
  
En ambdós casos, declaració jurada del funcionari sol·licitant que el fill amb una edat compresa entre 16 i 21 anys, per al qual se sol·licita l'ajuda, no percep ingressos propis per cap concepte.
  
2.1.4. Quan ambdós pares del fill per al qual se sol·licita l'ajuda siguen funcionaris de l'administració de Justícia es distingirà:
  
Quan un dels pares preste els seus serveis com a funcionari de l'administració de Justícia és de l'àmbit de la Comunitat Valenciana o pertanga a un cos no transferit, la persona sol·licitant presentarà declaració jurada d'aquell de no haver sol·licitat aquesta ajuda en el present any.
  
Quan ambdós pares, destinats a la Comunitat Valenciana, no estiguen units per vincle matrimonial o situació de fet assimilada, la persona sol·licitant aportarà declaració jurada de l'altre pare que ell no ha sol·licitat aquesta ajuda.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set, 2.
  
Programa ajuda minusvàlids
  
2.2.1. Fotocòpia compulsada del llibre de família que acredite el parentiu del sol·licitant amb el minusvàlid per al qual se sol·licita l'ajuda.
  
Quan el minusvàlid per al qual se sol·licita l'ajuda siga sogre/a de la persona sol·licitant, haurà de presentar-se fotocòpia compulsada del llibre de família que acredite que el minusvàlid és pare o mare del cònjuge de la persona sol·licitant.
  
2.2.2. Certificat de condició de minusvàlid expedit pel Centre de Diagnòstic i Orientació de la Direcció General de Serveis Socials o organisme semblant d'una altra administració.
  
2.2.3. Certificat de convivència expedit l'any 2000, que justifique que el minusvàlid per al qual se sol·licita l'ajuda conviu amb la persona sol·licitant.
  
2.2.4. Quan hi haja dos o més funcionaris de l'administració de Justícia amb dret a sol·licitar aquesta ajuda per un mateix minusvàlid, i un d'ells preste els seus serveis com a funcionari de l'administració de Justícia fora de l'àmbit de la Comunitat Valenciana o pertanga a un cos no transferit, la persona sol·licitant haurà de presentar declaració jurada de no haver demanat aquesta ajuda en el present any.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set, 2.
  
Programa ajuda estudis funcionaris
  
Dins del termini comprés entre els dies 2 al 16 d'octubre de 2000, ambdós inclosos, els funcionaris que hagueren sol·licitat en el seu moment aquesta ajuda, hauran de presentar junt amb el model II, que s'acompanya com a annex, la següent documentació:
  
2.3.1. Fotocòpia compulsada del document de pagament de l'import de la matricula, o certificat del centre on s'hagen cursat els estudis, en què es faça constar l'import del curs i la quantitat efectivament abonada pel peticionari.
  
2.3.2. Document o certificat del centre on s'hagen cursat els estudis, acreditatiu d'haver aprovat els exàmens, cursos o estudis per què se sol·licita l'ajuda, o almenys una assignatura d'aquests.
  
Quan es tracte de cursos no susceptibles de ser aprovats o suspesos, s'aportarà diploma o certificat d'aprofitament.
  
Nou. Barem
  
Les instàncies seran baremades d'acord amb els punts resultants de l'aplicació de la següent fórmula:
  
13.613.659 x (M+N)
  
????????????????????- = X
  
BIR de la unitat familiar
  
M és el nombre de membres de la unitat familiar i comprèn: el peticionari, el seu cònjuge o parella amb què conviu, i els fills del peticionari menors de 18 anys en la data d'acabament del termini de presentació de sol·licituds.
  
N és el nombre de subjectes assimilats dividit per dos. Són subjectes assimilats aquelles persones que sense pertànyer a la unitat familiar, reunisquen els següents requisits:
  
Figurar en la declaració de la renda de l'any 1998 com a persones que donen dret a practicar deduccions en la quota.
  
Conviure amb el sol·licitant, i acreditar-ho mitjançant un certificat de convivència expedit l'any 2000.
  
La base imposable regular (BIR) de la unitat familiar està constituïda per la següent quantitat:
  
Sol·licitant casat o en situació de fet assimilada:
  
Si han realitzat declaració conjunta, la BIR de dita declaració.
  
Si han realitzat declaració individual, la suma de les BIR d'ambdues declaracions encara que, en el moment de la presentació d'aquestes, fins i tot no s'haguera celebrat el matrimoni o no haguera començat la situació de fet assimilada.
  
Sol·licitant fadrí, separat, divorciat o viudo:
  
La BIR corresponent a la seua declaració.
  
La BIR de la declaració de l'any 1998, de l'impost sobre la renda de les persones físiques, és la quantitat que figura a la casella núm. 35.
  
Quan la BIR del sol·licitant siga inferior a les següents quantitats:
  
Agent: 1.050.000
  
Auxiliar: 1.350.000
  
Oficial: 1.770.000
  
Metges forenses: 2.600.000
  
Secretaris de pau a extingir
  
Si les retribucions del sol·licitant no fan referència a tot l'exercici anual, per haver pres possessió del seu càrrec al llarg de l'any, se li aplicarà automàticament la quantitat mínima expressada que li corresponga segons el cos a què pertanga.
  
Si les retribucions de la persona sol·licitant es referixen a tot l'exercici anual, aquesta haurà d'acreditar-ho en presentar la seua sol·licitud, i se li aplicarà automàticament, si no ho fa, la quantitat mínima expressada que li corresponga segons el cos a què pertanga.
  
Deu
  
Els requisits i les condicions personals i familiars exigides per a sol·licitar l'ajuda o per a baremar la instància, excepte els ingressos econòmics en què es tindrà en compte la BIR de la declaració de la renda de l'any 1998 i aquells altres casos en què expressament es determine, estan referits, en tot cas, al dia d'acabament del termini de presentació d'instàncies (estat civil, nombre de fills, edat d'aquests, subjectes assimilats, etc.).
  
Onze. Tramitació de les sol·licituds
  
Acabat el termini de presentació d'instàncies, la Direcció General de Justícia realitzarà els següents tràmits:
  
1. Es desestimaran d'ofici les sol·licituds presentades fora de termini o no ajustades a model.
  
2. Es comprovaran les instàncies admeses, es confeccionaran les llistes provisionals i s'entregarà còpia d'aquestes als sindicats integrants de la Mesa Sectorial de Justícia, i es publicaran als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, i de la Direcció General de Justícia de la Generalitat Valenciana a Alacant, Castelló i València.
  
Els peticionaris disposaran d'un termini de 10 dies a partir de dita publicació per a fer les reclamacions que estimen oportunes i completar la documentació no presentada.
  
3. Resoltes les reclamacions formulades, les relacions provisionals dels programes ajuda fills i ajuda minusvàlids s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
  
4. Transcorregut el termini de presentació de documentació de l'ajuda estudis funcionaris, a través del model II, establit en la base vuit 2.3 (del 2 al 16 d'octubre de 2000) es confeccionaran les llistes provisionals i s'entregarà còpia d'aquestes als sindicats integrants de la Mesa Sectorial de Justícia, i es publicaran als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, i de la Direcció General de Justícia de la Generalitat Valenciana a Alacant, Castelló i València.
  
Els peticionaris disposaran d'un termini de 10 dies a partir de dita publicació per a fer les reclamacions que estimen oportunes i completar la documentació no presentada, referida únicament als documents assenyalats en la base vuit, 2.3.
  
5. Resoltes les reclamacions formulades, les relacions provisionals del programa ajuda estudis funcionaris s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
  
Dotze